text: Gaderæs i Hedensted: Kastede flaske mod politiet
  24 august 2015 kl. 13.44
  En deltager kastede en plast-flaske mod politiet, da betjente lørdag aften blandede sig i gaderæs på Lundagervej i Hedensted. Flaske-kasteren blev ikke fundet - og gaderæset blev opløst uden yderligere episoder.
  - Hvis vi havde fået fat i vedkommende, havde det naturligvis kostet en bøde, siger politiinspektør Michael Weiss, Sydøstjyllands Politi, til TV SYD.
  Politiet er jævnligt kaldt til ulovligt gaderæs på den øde vej i industrikvarteret i Hedensted tæt på motorvejen. Der er skrevet adskillige rapporter, især om fart og nedslidte dæk efter dækafbrændinger.
  Lørdag blev der ikke kørt ræs.
  De to betjente tog situationen med ophøjet ro og talte med "løbsledelsen". Den ansvarlige fik besked om, at alle, der lavede ulovligheder , ville få en bøde.
  Derefter luskede deltager stiller og roligt hver til sit.
  